Kampustalon alueen rakentaminen alkaa maaliskuussa - Seinäjoen ammattikorkeakoulu
Lehdistötiedote • Helmi 21, 2017 11:00 EET
Seinäjoen ammattikorkeakoulun Sosiaali- ja terveysala saa uudet tilat kesällä 2018. Uusiin tiloihin muuttaa myös Kampuskirjasto, joten jatkossa eri alojen opiskelijoita on enemmän kampusalueella. Kampustalon yhteyteen tulevien uudisrakennusosien rakentaminen aiheuttaa muutoksia Kampustalon tilojen käyttöön sekä alueen pysäköintiin ja liikenteeseen mm. työmaaliikenteen kasvaessa.
Seinäjoki-sali on edelleen rakennusaikana käytössä ja sen vuokrauskäytännöt jatkuvat entiseen tapaan.
Rakennushankkeen käynnistyminen kasvattaa työmaaliikennettä Marttilan alueella ja aiheuttaa muutoksia pysäköintiin Kampustalon läheisyydessä. Kampustalon pääovelta katsoen vasemman puoleinen pysäköintialue poistuu käytöstä heti rakennustöiden alkaessa. Ns. Vanhan Sairaalan ja Kampustalon välisellä ”katu-osuudella” tullaan pysäköinti kieltämään, koska muutoin ei raskas liikenne pääse työmaalle.
Tämän hetkisen aikataulun mukaan rakennuksen luovutus tilaajalle on 15.6.2018. Rakentamisesta päivitetään tietoja verkkosivuille: http://www.seamk.fi/fi/SeAMK-Info/Yhteystiedot/Kolme-kampusta/Uudistuva-kampus.
Remontin ajaksi Kampuskirjasto muuttaa väliaikaisiin tiloihin joen toiselle puolelle SeAMKinFrami A -rakennukseen. Muuton johdosta kirjasto on suljettuna kaksi viikkoa 27.2. - 12.3.17. Kirjasto avataan maanantaina 13.3.17 kello 9 väistötiloissa Frami A:n ensimmäisessä kerroksessa (Kampusranta 9, 60320 Seinäjoki).
kiinteistö- ja tietohallintopäällikkö Asmo Myllyaho, SeAMK, p. 040 830 4262
seamk sosiaali- ja terveysalaseamkkampukset